open-index/open-wikipedia-markdown huggingface dataset:
Álvaro Recoba

**Álvaro Alexander Recoba Rivero** (* 17 Maart 1976 in Montevideo), noemnaam "El Chino", is 'n Uruguaanse sokkerspeler. Hy speel sedert 2007 in die Italiaanse A Series, maar is tans op leenbasis vanaf Internazionale na Torino oorgeplaas. Hy het 69 keer vir die Uruguaanse nasionale span uitgedraf tydens die 2002 wêreldbeker.

## Eksterne skakels
Accra

**Accra** is die hoofstad en grootste stad van Ghana met 'n geskatte stedelike bevolking van 4,2 miljoen in 2020 en 'n oppervlakte van 173&nbsp;km².

As 'n kusstad is Accra kwesbaar vir die impak van klimaatsverandering en die styging in seevlak, met bevolkingsgroei wat toenemende druk op die kusgebiede plaas.

## Verwysings 
## Eksterne skakels 
*  Amptelike webwerf
Straatligkinders

**Straatligkinders** is 'n Afrikaanse rock-/emo-/poppunkmusiekgroep van Potchefstroom. Hulle beskryf self hulle musiekstyl as "Afrikaanscore". Hulle het in Augustus 2006 op die musiektoneel verskyn toe Hein Kruger (baskitaar) en Bennie de Jager (hoofkitaar) besluit het om iets nuuts in Afrikaans te skep. Hein se broer, Ruan, is genader om vir hul nuwe projek tromme te speel. 'n Gemeenskaplike vriend het ook vir Hein aanbeveel om Bouwer as 'n moontlike sanger te gebruik. Die vier het toe bymekaar gekom om Straatligkinders te stig. Hul eerste optrede het gou plaasgevind op November 2006 in 'n klub in Potchefstroom, wat deur hul vriende bygewoon is.

In Desember 2006 besluit hulle op 'n musiekvideo vir hul snit "Die beskermer". Dit is verfilm in 'n fabriek in Potchefstroom en het op 17 Januarie 2007 op MK89 begin draai. Dit het 'n goeie ontvangs van die publiek geniet en toe gereeld begin roteer. Daarna was hulle hoog in aanvraag om reg oor Suid-Afrika by allerhande plekke te gaan optree.

Hul tweede optrede was vir liefdadigheid en dit het hul in samewerking met Luminol, ook 'n plaasliek groep, aangepak. Al die opbrengs van hierdie vertoning het na die liefdadigheids organisasie gegaan. Straatligkinders het toe hul EP in Potchefstroom vrygestel, met 500 mense wat dit bygewoon het. Daarna het hulle, hul eerste optrede buite Potch gehad by Thrashers Skate Park in Pretoria. Van toe af het optredes na Pretoria en Johannesburg om die week plaasgevind.

In Maart 2007 was die Straatligkinders aangeteken op die Oppikoppi wenslys vir Paasfees. Hulle het toe as gevolg van stemme vanuit die publiek, ander musiekgroepe soos Lark, Taxi Violence en The Metanoya Rockonfusion uitgestof. Die musiekfees was deur MK89 uitgesaai en 'n halfuur was spesiaal aan die Straatligkinders se optrede toegewy. Die groep het toe aan hul eerste studio album, Bloeisels, begin werk wat in Augustus 2007 vrygestel is deur Brettian Records.

## Toer & aangekondigde tweede studio-album 
Straatligkinders het op 'n konsert in die Strand op 17 Augustus 2008, wat aansluit by hul toer met hul eerste studio-album *Bloeisels*, aangekondig dat hulle besig is om aan hul tweede studio-album te werk. Die groep het tydens hierdie konsert snitte van die album *Bloeisels* uitgevoer, sowel as snitte van hul EP *Maak Jou Oë Toe En Jou Hart Oop* en een snit van hul opkomende album.

## Diskografie 
### Ateljeealbums 
* *Bloeisels*, 2007
* ''Sweef Soos 'n Vuishou*,  2008 BRETTIAN
* *Lank lank Oorlede en Ses Voet Benede''. 2010

### EP's 
* *Maak Jou Oë Toe En Jou Hart Oop (2007)*, 2007 RHYTHM

## Verwysings 
## Sien ook 
* Lys van Suid-Afrikaanse musiekgroepe

## Eksterne skakels 
* Amptelike webwerf 
* MySpace-profiel 
* 
* 
*
Pous Benedictus III

**Benedictus III**  was die 104de pous van die Rooms-Katolieke Kerk.

## Biografie 
**Pous Benedictus III** is gebore in Rome die seun van Petrus.  Op 29 September  855 volg hy Pous Leo IV op en regeer tot sy dood op 17 April 858.  Hy word opgevolg deur Pous Nicolaas I.  
Die naam ‘Benedictus’ beteken 'die geseënde'.

## Pontifikaat 
Ten tye van sy verkiesing was **Pous Benedictus III** kardinaal van Sint Callisto.  Oorspronklik is Adrianus verkies, maar hy het nie die verkiesing aanvaar nie.  Na die verkiesing, maar voor die kroning van die pous, het 'n groep belangrike Romeine Anastasius III as pous verkies.  Anastasius het die wettige pous uit Rome verdryf, maar in September 855 keer die wettige pous terug en word gekroon.  Dit het aanleiding gegee tot die gerug dat Benedictus meer as een keer regeer het.

Benediktus het hom beywer vir die heiligheid van die huwelik en probeer om die morele verval van die adel en die hoë geestelikheid te keer.  Hy het ook beswaar gemaak teen die afsetting van biskoppe deur die gewone gemeentelede in Engeland.

Pous Benedictus het tussenbeide getree in die konflik tussen die seuns van Lotarius I (Lotarius II, Lodewyk II en Karel II die Kale).  Hy het ook Lotarius II tereggewys omdat hy onderdak verskaf het aan Ingeltrude, die vrou van hertog Boso wat weggeloop het.  Ingeltrude het 'n internasionale skandaal veroorsaak en die pous het haar geëkskommunikeer.

Daar is ook spekulasie dat Benedictus 'n fiktiewe persoon was, wat bedink is om die Pousin Johanna uit die lys van pouse te skrap.  Daar is egter tot nou toe geen bewyse daarvoor gevind nie.  Die bestaan van 'n silwer munt met sy beeltenis skyn die teendeel te bewys.

## Bibliografie
* Davis, R. (2001) Book of the Pontiffs (English Translation of the Liber Pontificalis) Liverpool University Press.  
* Duff, Eamon. *Saints and Sinners: A History of the Popes*, Yale University Press, 2001. pp 62–63. 
* Maxwell-Stuart, P. G. *Chronicle of the Popes: The Reign-by-Reign Record of the Papacy from St. Peter to the Present*, Thames & Hudson, 2002. .

## Verwysings 
## Eksterne skakels 
* 
* 
* 

## Nota 
Saamgestel en vertaal uit die Nederlandse, Engelse, Duitse en Franse wikipedia.

## Opvolging 
|}
Pous Leo IV

**Leo IV** was die 103de pous van die Rooms-Katolieke Kerk.

## Biografie 
**Pous Leo IV** is in Rome gebore die seun van Radoaldus. Op 10 April 847 volg hy Pous Sergius II op en regeer tot sy dood op 17 Julie 855. Hy word opgevolg deur Pous Benedictus III. Die naam ‘Leo’ beteken 'Leeu'.

## Pontifikaat 
**Pous Leo IV** is eenparig verkies tot opvolger van Pous Sergius II sonder die goedkeuring van die keiser Lotarius I. Ten tye van sy verkiesing was hy kardinaal van "Santi Quatri Coronati". Die pous se bewind is gekenmerk deur probleme met die Sarasene. Hy het die Sint Pieterskerk en die Sint Pauluskerk, wat deur hulle verniel is, herstel. Toe die Sarasene Gaeta beleër het, het die pous in 848 en 849 die mure herstel en versterk. Toe die Moslems Portus aangeval het, het hy die stede Napels, Gaeta en Amalfi aangemoedig om 'n verbond teen hulle te vorm. Cesarius, seun van hertog Sergius I van Napels het die bevel oor die vloot gekry. Die seeslag by Ostia wat daarop gevolg het, was een van die bekendste in die Middeleeue en Rafael het 'n fresco daarvan gemaak in sy kamers in die Vatikaan.

Nog 'n episode in Leo IV se lewe wat in fresco's vasgelê is, is die "Incendio di Borgo", 'n brand is die Angel-Saksiese wyk van Rome, wat volgens die legende deur die pous gestop is deur net die kruisteken te maak.

Om die Sarasene finaal te fnuik het Leo 'n nuwe muur laat bou op die regter oewer van die Tiber, dit is in 852 voltooi. Die gebied wat deur die muur omring is, is nou nog bekend as die "Civitas Leonina" (die stad van Leo).

Leo IV het drie sinodes gehou, waarvan een in 850 deur Lodewyk II bygewoon is. Die stryd met Hincmar van Reims wat gedurende sy bewind begin het, het eers tydens die bewind van Pous Nicolaas I belangrik geword.

Pous Leo IV het twee vorste gekroon. In 850 kroon hy Lodewyk II die seun van Lotarius I tot keiser van die Heilige Romeinse Ryk en in 853 kroon hy Alfred die seun van Ethelwulf tot koning van die Wes-Sakse.

Die legende dat Leo IV deur Pousin Johanna opgevolg is, is waarskynlik onwaar.

## Verering 
Pous Leo IV word as heilige vereer in die Rooms-Katolieke Kerk. Sy feesdag is op 17 Julie.

## Bibliografie 
* Davis, R. (2001) Book of the Pontiffs (English Translation of the Liber Pontificalis) Liverpool University Press. 
* Duff, Eamon. *Saints and Sinners: A History of the Popes*, Yale University Press, 2001. bl. 62–63. 
* Maxwell-Stuart, P. G. *Chronicle of the Popes: The Reign-by-Reign Record of the Papacy from St. Peter to the Present*, Thames & Hudson, 2002. .

## Eksterne skakels 
* 
* 
* 

## Nota 
Saamgestel en vertaal uit die Nederlandse, Engelse, Duitse en Franse wikipedia.

## Opvolging 
|}
Pous Nicolaas

**Pous Nicolaas** kan verwys na 'n aantal pouse en/of teenpouse van die Rooms-Katolieke Kerk nl:

*Pous Nicolaas I die Grote (858 – 867).
*Pous Nicolaas II (1058 – 1061).
*Pous Nicolaas III (1277 – 1280).
*Pous Nicolaas IV (1288 – 1292).
*Pous Nicolaas V (1328 – 1330). 'n Teenpous.
*Pous Nicolaas V (1447 – 1455).
Trevor Nasser

**Trevor Nasser** is 'n Suid-Afrikaanse virtuoos en speel kitaar, mandolien en banjo. Hy is ook musieklektor. Hy het sy pa se musiekskool oorgeneem.

## Diskografie 
* 1982: *Chariots Of Fire*
* 1986: *Trevor Nasser*
* 1988: *Trevor Nasser Vol.3*
* 2004: *Memories*
* 2008: *Moods*

## Eksterne skakels 
* 
* 
* RSG onderhoud op potgooi of op Omny.fm, uitgesaai op 17 Julie 2015 om 8:00 PM
Pous Adrianus II

**Adrianus II**  was die 106de pous van die Rooms-Katolieke Kerk.

## Biografie 
**Pous Adrianus II** is gebore in 792 in Rome uit die adellike geslag van die Colonna, die seun van biskop Talarus.  Twee vorige pouse Pous Stefanus II en Pous Sergius II is ook uit die familie.  Pous Gregorius IV maak hom kardinaal van Sint Markus.  Hy is reeds na die dood van Pous Leo IV en Pous Benedictus III as pous voorgestel, maar het geweier.  Op 14 Desember  867 op die ouderdom van 75 jaar, volg hy Pous Nicolaas I op en regeer presies vyf jaar tot sy dood op 14 Desember 872.  Daar is gerugte dat hy vergiftig is.  Hy word opgevolg deur Pous Johannes VIII.  
Die naam ‘Adrianus’ beteken 'inwoner van Adrië'.

## Pontifikaat 
**Pous Adrianus II** het die beleid van sy voorganger Pous Nicolaas I ten opsigte van die Franke voortgesit.  Lotarius II, koning van Lotaringe sterf in 869 en die pous onderhandel met die Frankiese konings om die keiser Lodewyk II te laat erf van sy broer Lotarius.

Photius die patriarg van Konstantinopel is deur die nuwe keiser Basil van Masedonië verdryf, kort na die konsilie waarop die vorige pous Nicolaas I geëkskommunikeer is.  Photius se teenstander Ignatius is nou weer die patriarg.  Hy belê die Vierde konsilie van Konstantinopel (wat in Rome die agste ekumeniese konsilie genoem is) en ekskommunikeer Photius as ketter.  Pous Adrianus was verteenwoordig op die konsilie, maar sy gesante kon nie die geskil oor die Bulgaarse kerk oplos nie.

Soos sy voorganger moes Adrianus hom onderwerp aan die keiser Lodewyk II.  Lodewyk het die pous laat dophou deur Arsenius, biskop van Orte en Arsenius se nefie Teenpous Anastasius III wat toe die pous se bibliotekaris was.

As jong man was Adrianus getroud met Stefania, en hulle het 'n dogtertjie gehad.  Beide het by hom gebly toe hy pous geword het.  Hulle is egter vermoor deur 'n familielid van Anastasius, met de naam Eleuterius.

In Duitsland voer die pous deur die heiligverklaring van die abdis Walburga op 1 Mei, die Walpurgisnag in, wat op die nag voor 1 Mei gevier word.

Aan die begin van Adrianus II se pontifikaat het die hertog van Spoleto, Lambert I Rome aangeval tydens die heilige seremonies om dit te plunder. Die aanval is afgeweer, die hertog is geëkskommunikeer en die keiser het Lambert se hertogdom van hom af teruggeneem.

Die bekende sendelinge van die Slawiese volke sints Cyrillus en Methodius het die pous in 867 besoek.  Hy het hulle toestemming gegee om Slawies, pleks van Latyn in die heilige rites te gebruik.

## Bibliografie
* Davis, R. (2001). Book of the Pontiffs (English Translation of the Liber Pontificalis) Liverpool University Press. 
* Duff, Eamon (2001). *Saints and Sinners: A History of the Popes*, Yale University Press. 
* Maxwell-Stuart, P. G. (2002). *Chronicle of the Popes: The Reign-by-Reign Record of the Papacy from St. Peter to the Present*, Thames & Hudson. .

## Eksterne skakels 
* 
* 
* 

## Nota 
Saamgestel en vertaal uit die Nederlandse, Engelse, Duitse en Franse wikipedia en aangevul uit ander bronne soos aangedui.

## Opvolging 
|}
Pous Marinus

**Pous Marinus** kan verwys na 'n aantal pouse van die Rooms-Katolieke Kerk nl:

*Pous Marinus I (882 – 884).
*Pous Marinus II (942 – 946).

Daar is ook drie pouse met die naam Martinus wat dikwels met Marinus verwar word nl.:

*Pous Martinus I (649 – 654).
*Pous Martinus IV (1281 – 1285).
*Pous Martinus V (1417 – 1431).
Pous Johannes VIII

**Johannes VIII** was die 107de pous van die Rooms-Katolieke Kerk.

## Biografie 
**Pous Johannes VIII** is gebore in Rome, Italië ongeveer in die jaar 820 die seun van Gundus. In 852 word hy as aartsdeken aangestel. Op 13 Desember  872 volg hy Pous Adrianus II op en regeer tot sy dood op 16 Desember 882.  Die pous is dood (volgens die Annale van Fulda) nadat sy familie hom eers vergiftig het en toe hy nie gou genoeg wou sterf nie, met 'n hamer oor die kop geslaan het.  Hy word opgevolg deur Pous Marinus I.  
Die naam ‘Johannes’ beteken 'God is genadig'.

## Pontifikaat 
**Pous Johannes VIII** se verkiesing is teengestaan deur (die latere) Pous Formosus en die het hom teengestaan deur sy hele pontifikaat.  Daar is teenstrydige beskrywings van sy pontifikaat.  Party historici beskou hom as die beste pous in die 9de eeu, terwyl ander aanvoer dat hy wreed, wêrelds en inkonsekwent was.  Die pous het 'n hervorming van die curie deurgevoer.  Sonder veel hulp van die Europese konings het hy probeer om die Sarasene uit Italië te verdryf.  In 876 het self met 'n vloot die Saraseense seerowers verslaan.  Dit het egter nie gehelp nie en hy moes skatting (tribuut) aan die Sarasene betaal.  In die voorjaar van 878 moes die pous weens die bedreiging van die Sarasene Italië verlaat en het naar Arles gevlug.

Die pous het die gebruik van die Slawiese taal in die heilige ritus deur Sint Methodius in 880 herbevestig.  In 879 beëindig hy die skeuring met die kerk in Konstantinopel deur Patriarg Photius te erken.  Johannes VIII was ook ten gunste van die geloofsbelydenis van Nicea sonder die filioque.

Op 7 September 878 kroon hy Lodewyk II as koning van die Franke.  Op 25 Desember 875 kroon hy Karel die Kale tot keiser van die Heilige Romeinse Ryk en op 9 Februarie 881 sy opvolger Karel die Dikke.

## Legende van Pousin Johanna 
Volgens legende het 'n vrou met die naam Johanna onder naam Pous Johannes aan die begin van die 9de eeu regeer.  Sy is uitgevang en uit die annale van die kerk verwyder.  Die meeste historici verwerp die storie en glo dat dit in die 13de eeu geskryf is deur Martin van Opava.

Daar is geen verdere verbintenis tussen Pous Johannes VIII en die legende nie.

## Bibliografie
* Davis, R. (1995). The Lives of the Ninth-Century Popes from A.D. 817 – 891 (English Translation of the Liber Pontificalis) Liverpool University Press. 
* Duff, Eamon (2001). *Saints and Sinners: A History of the Popes*, Yale University Press. 
* Maxwell-Stuart, P. G. (2002). *Chronicle of the Popes: The Reign-by-Reign Record of the Papacy from St. Peter to the Present*, Thames & Hudson. .

## Verwysings 
## Eksterne skakels 
* 
* 
* 

## Nota 
Saamgestel en vertaal uit die Nederlandse, Engelse, Duitse en Franse wikipedia en aangevul uit ander bronne soos aangedui.

## Opvolging 
|}
Katharina I van Rusland

**Katharina I Aleksejewna** (Rengen, Estland, 15 April 1684 – Sint Petersburg, 17 Mei 1727) was van 1741–1762 keiserin van Rusland. Sy was die tweede vrou van keiser Pieter die Grote.

## Vroeëre lewe 
Katharina I is gebore as Marta Skawronskaja, dogter van ’n Litause boer, Samoeil Skawronski. Sy word aangeneem deur die Baltiese Duitser Ernst Glück, ’n Lutherse dominee en onderwyser in Marienburg. Op 17-jarige ouderdom trou sy met ’n Sweedse dragonder. Toe Russiese troepe die stad binneval, word sy gevange geneem.

Ná haar vrylating word sy die minnares van prins Aleksander Mensjikof, die beste vriend van Pieter die Grote. In 1703 neem Mensjikof haar gereeld saam na sy huis en so leer sy die keiser ken.

Gou hierna word sy Pieter die Grote se minnares. In 1705 neem sy die Ortodokse geloof aan en verander haar naam in Jekaterina Aleksejewna. Sy trou (nie-amptelik vermoedelik al op 19 November 1707, maar amptelik eers op 1 Maart 1712) met die keiser en baar vir hom elf kinders. Die meeste sterf kort ná hul geboorte. Die enigste twee wat oorleef, is Anna en Elisabeth (albei voor die amptelike huweliksdatum gebore). Elisabeth was self van 1741–1762 keiserin en Anna se afstammelinge sou ná Elisabeth regeer tot met die Russiese Rewolusie van 1917.

## Bewind 
In 1724 maak Pieter haar medeheerser. Die volgende jaar sterf hy sonder om ’n troonopvolger aan te wys. Hoewel sy erken word as sy opvolger, berus die ware mag in die hande van haar ou beskermheer Mensjikof en die Hoë Kroonraad.

By die volk is sy – self ’n ongeletterde vrou uit die volk – bemind, maar sy regeer nie lank nie. Sy sterf op 17 Mei 1727 op 43-jarige ouderdom. Voor haar dood het sy probeer om haar dogter Elisabeth as haar opvolger erken te kry, maar die hof besluit om die kleinseun van Pieter I as Pieter II op die troon te plaas.

## Ná haar dood 
Katharina was die eerste vrou wat oor keiserlike Rusland regeer het en het so die weg gebaan vir ’n nuwe neiging in die land se geskiedenis. Gedurende feitlik die hele 18de eeu is Rusland deur vroue regeer, onder andere Anna, Elisabeth en Katharina II. Almal het op Pieter die Grote se regeringstyl voortgebou en elk het op haar eie manier probeer om Rusland te moderniseer.

## Verwysings 
: *Hierdie artikel is merendeels vertaal vanaf die Nederlandse Wikipedia-artikel :nl:Catharina I van Rusland*
Groot Koraalrif

Die **Groot Koraalrif** (Engels: *Great Barrier Reef*) is die wêreld se grootste koraalrifstelsel, met meer as 2&nbsp;900 indiwiduele riwwe en 900 eilande wat vir meer as 2&nbsp;600&nbsp;km ver strek oor 'n gebied van ongeveer 344&nbsp;400&nbsp;km2. Die rif is in die Koraalsee geleë langs die kus van Queensland in noordoos-Australië.

duimnael|links|Lugbeeld van die Groot Koraalrif
Die Groot Koraalrif kan selfs vanuit die ruimte waargeneem word en is die wêreld se grootste struktuur wat deur lewende organismes gevorm is. Die koraalrifstruktuur bestaan uit en word opgebou deur miljarde klein organismes wat as koraalpoliepe bekend staan. Die Groot Koraalrif onderhou 'n groot verskeidenheid lewensvorme en is in 1981 as 'n Wêrelderfenisgebied verklaar. 'n Groot deel van die rif word beskerm deur die Groot Koraalrifseepark, wat poog om die menslike impak soos oormatige visvang en toerisme te beperk. Ander omgewingsdrukke op die rif en sy ekostelsel sluit in die waterkwaliteit van aflope, klimaatsveranderinge wat met grootskaalse verbleiking van koraal gepaard gaan en die sikliese uitbrake van doringkroon seesterre.

## Geologie en geografie 
[duimnael|links|[Nasa-Satellietbeeld van 'n deel van die Groot Koraalrif langs die kusgebiede van Proserpine en Mackay, Queensland.]]
Australië het noordwaarts beweeg teen 'n tempo van 7&nbsp;cm per jaar sedert die Senozoïese tydperk. Oostelike Australië het 'n tydperk van tektoniese opwaartse styging beleef wat gelei het tot die waterskeiding in Oos-Australië. Queensland het ook vulkaniese uitbarstings beleef in die tydperk met gepaardgaande basaltvloeie wat die geografie van die gebied beïnvloed het. Van hierdie granietformasies het eilande gevorm. Na die vorming van die koraalseekom, het koraalriwwe in die kom ontstaan, maar tot en met ongeveer 25 miljoen jaar gelede was die noorde van Queensland steeds in die gematigde waters suid van die trope wat te koel was om die groei van korale te bevorder. Die geskiedenis van die ontwikkeling van die Groot Koraalrif is kompleks; na Queensland vanweë kontinentale verskuiwing in tropiese waters beland het, is die geskiedenis van die rif grootliks bepaal deur die veranderinge in die seevlak oor die jare heen. Die korale kan jaarliks ongeveer 1 tot 3 sentimeter in deursnee groei en vertikaal met enigiets van 1 tot 25 sentimeter. Die korale kan egter nie in water dieper as 150&nbsp;m groei nie omdat hulle afhanklik is van sonlig en ook nie bo die seevlak groei nie. Die grond wat die substraat van die Groot Koraalrif gevorm het was eens op 'n tyd 'n kusvlakte gewees wat gevorm is op die sediment van die erosie van die Groot Skeidingsgebergte en sommige groter heuwels (waarvan party self oorblyfsels was van ouer riwwe  of vulkane).

## Verwysings 
## Eksterne skakels 
*
Dana Winner

**Dana Winner** (gebore 10 Februarie 1965 in Hasselt) is 'n Vlaamse sangeres. Haar eerste naam is **Chantal Vanlee** en sy woon tans in die Belgiese stad Geel.

## Biografie 
Onder leiding van Jean Klüger bring sy in 1990 haar een eerste enkelplaat, *Op Het Dak Van De Wereld* uit. Die lied is 'n vertaling van die treffer "*Top of the world*" van die Carpenters van 1973, maar haar sukses kom eers in 1993 danksy haar treffer *Woordenloos*.

In die 90s bou Dana haar loopbaan verder uit. Sy sing hoofsaaklik in Nederlands, maar daar is ook sterk aanvraag na haar musiek uit die buiteland. Sy was in aanvraag in Duitsland, Nederland en veral Suid-Afrika. Daarom het jy ook in die einde 90s albums in ander tale uitgereik. In 2006 reik sy weer 'n Nederlandse album uit, 'n eerste sedert die jaar 2000.

Op 25 Junie 2006 kry Dana haar eie Dana Winner tuinpad by die organisasie van die SIM-route (Schelde Internationale Muziekstroom). Haar straat, geleë in die Mariekerke by Bornem, word feestelik ingehuldig ter geleentheid van die "Vis- en Folkloredagen".

In Maart 2008 toer sy deur Suid-Afrika saam met Gerrie Pretorius as deel van haar *Suid-Afrika Platinum Worldtour*.

## Albums 
## Enkels 
## Eksterne skakels 
* Dana Winner se amptelike webtuiste
*
Lianie May

**Lianie May** (gebore **Lianie Oosthuizen**; 2 Augustus 1976) is 'n Afrikaanse sangeres.

Lianie is in Vereeniging gebore, en het op 'n plaas by Oranjeville grootgeword, waar sy en haar man deeltyds met beeste boer. Sy matrikuleer in 1994 aan die Afrikaanse Hoërskool Sasolburg.

Na 'n optrede van Eden op Oranjeville het Lianie vir hulle 'n oudisie in 'n kleedkamer afgelê. Johan Vorster en Sean Else het haar toe genader om by Mozi-rekords aan te sluit, waarna sy haar debuut-CD in 2007 uitgereik het.

Haar liedjie *Pretoria* was geruime tyd op Radio Rippel se top-20. Sy is in September 2017 ná 'n 10 jaar lange verlowing met haar bestuuder, Barry Lubbe, getroud. Haar pa, Niccie Oosthuizen, is in 2015 weens longkanker oorlede. Sy woon nou in Pretoria.

## Albums 
* *Vergeet My Nie* (2007)
* *Kersfees Met Lianie* (2008)
* *Boeremeisie* (2009)
* *Bonnie En Clyde* (2012) (met Jay)
* *Lank Lewe Die Liefde* (2011)
* *Naweek Lyfie* (2014)
* *Vir Liefde* (2015) (met Jay)
* *Iemand Om Lief Te Hê* (2017)

## Filmografie 
* Platteland (2011)

## Sien ook 
* Afrikaanse musiek
* Lys van Suid-Afrikaanse musikale kunstenaars

## Verwysings 
## Eksterne skakels 
* Lianie May se webwerf
* 
*
GROOTfm

**GROOTfm** is 'n gemeenskapsradiostasie wat vanuit Pretoria, Suid-Afrika op 90.5 FM in Afrikaans uitsaai. Hulle bedien die groter Pretoria, Centurion en omliggende gebiede. Hulle kan ook landswyd en internasionaal deur hul oudio-stroom gehoor word.

Die stasie speel Afrikaanse en internasionale kontemporêre musiek en bied verskeie geselsprogramme aan. Hulle teikenmark is Afrikaanssprekende volwassenes tussen 35 en 55 jaar. 

GROOTfm word deur *Media Management Solutions* onder leiding van Hardus Zevenster bestuur.

## Radio Rippel 
Op 5 Augustus 2013, na 18 jaar op die lug, en onder nuwe bestuur, is Radio Rippel se naam na GROOTfm verander. 

Van die meer bekende omroepers by Radio Rippel was: Elsie Bornman, Sarina Bosman, Anne Boyes, Pieter de Necker, Quan Engelbrecht, Riaan Grobler, Hennie Koortzen, Amanda Loftus, Michael Peek, Kobus Rudolph en Mariska Rabie.

## Verwysings 
## Eksterne skakels 
* 
* Groot FM se webtuiste
* Groot FM Radio
* Radio Rippel se ou webwerf
Eden

**Eden** is 'n Suid-Afrikaanse seun-sanggroep bestaande uit Jaco du Plessis (Jay), Paolo Azevedo en Sean Else. Johan Vorster was ook 'n lid van die groep. Hulle het reeds twee Huisgenoot Tempo Toekennings gewen. Van hulle treffers sluit in: *Kwart-oor-vyf*, *54 5de Straat* en *Knieë Lam*. Nuwe enkelsnitte nou uit, *Klop aan my hart* en *Gee my*. 

## Diskografie 
Eden se albums:
* 1997: Volstruis Plate 
* 2003: *Point of No Return* 
* 2006: *Eden* 
* 2008: *Knieë Lam* 
* 2009: *Dekade* 
* 2014: *Nooit Oud Raak Nie*

;DVDs
* *LIVE at The Mardi Gras* (DVD)

## Sien ook 
* Lys van Suid-Afrikaanse musiekgroepe

## Eksterne skakels 
* Eden se amptelike webwerf
Wapen van Carcassonne

duimnael|130px|Huidige wapen van Carcassonne
Die huidige wapen van Carcasonne word soos volg beskryf: 

:''In blou, besaai met fleurs-de-lys in goud met die stadspoort met twee torings aan weerskante bedek in silwer, gemessel, ajouré en oop met swart, die poort gesluit (coulissée) ook in silwer daaroorheen 'n skild in rooi, belaai met 'n paaslam in silwer aan die hoof, omwind met 'n stralekrans in goud, wat 'n wapen (panonceau) dra ook in goud oorgelê met 'n klein veldkruis''

Die wapen is die resultaat van die samestelling van die voorheen aparte wapenskilde van die ville haute (boonste stad) en ville basse (onderste stad), waar op die onderste stad se wapen aangepas is met 'n kleiner skild bo die stadspoort wat verteenwoordigend is van "de France moderne".

Daar bestaan 'n aantal variasies op die skild:
* Die veld van die hoofskild is nie altyd *besaai met fleurs de lis* nie;
* Die torings is soms uitgebeeld as *couvertes* (bedek), gestel as *"en clocher"* (met klok)
* Die kleiner skild in die veld is soms ook *besaai met fleur-de-lys in goud*, en ter selfde tyd *met skildsoom "cousu" met silwer*… 
* Die paaslam en sy bybehore word op baie verskillende maniere beskryf (met of sonder *tête contournée*, met of sonder stralekrans, laagenoemde krans word soms beskryf as *crucifère* (kruisdraend), en die kruis is soms *silwer*, soms *goud*).
Die rede wat aangegee word vir die verskeie variasies, en veral die kleiner skild, is dat die klein grootte daarvan dit moeilik maak om die detail te lees.

## Wapen van die *ville haute* 
duimnael|130px|Carcassonne - *ville haute*
* Volgens Malte-Brun (*la France illustrée*, 1882) : 
:''In blou met 'n stadpoort, vergesel van twee torings met kantele in silwer en met 'n blou skild met drie fleurs de lis daaroorheen, 2 en 1.* 
 
Ces armoiries de la ville haute représentent le pouvoir.

## Wapen van die *ville basse* 
duimnael|130px|Carcassonne - *ville basse*
* Volgens Malte-Brun (*la France illustrée*, 1882) : 
*D'azur, semée de fleurs de lis d'or sans nombre, au besant d'or mis en cœur, chargé d'un tourteau de gueules, surchargé d'un agneau pascal d'argent supportant une croix d'or avec un guidon d'argent chargé d'une croix de sable.*

*Leuse : « HIC OVES BENE NATÆ AGNUM COMITANTUR » 

Die wapenskild van die *ville basse'' verteenwoordig die wolnywerheid baie sterk.

## Verwysings
Gerrie Pretorius

**Gerrie Pretorius** is 'n Afrikaanse sanger, reisbestuurder en aanbieder van die reisprogram *Leef Jou Reis* op kykNET. Hy begin sy sangloopbaan in 2001 met die vrystelling van *Annemarie My Skat*, wat ook sy eerste platinumalbum was. Hy het daarna verskeie ander albums uitgereik, waarvan heelwat platinumstatus bereik het. Van sy treffers sluit in *Annemarie My Skat*, *Adio Amore* en *Sewe Sondes*.

Pretorius reik in 2007 'n album getiteld *Ek sing vir jou Bles* ter nagedagtenis van Bles Bridges uit. In Maart 2008 het hy saam met Dana Winner deur Suid-Afrika gereis as deel van haar *Platinum World Tour*.

Pretorius het al verskeie kere in Nederland opgetree en ook 'n CD in die Lae Lande uitgegee waarin hy 'n duet saam met Anny Schilder, 'n voormalige sangeres van BZN, sing.

## Diskografie 
* *Annemarie* (2001) (Maroela Musiek) (Platinum)
* *Hei Jy* (2003) (Maroela Musiek) (Platinum)
* *Adio Amoré* (2005) (Maroela Musiek) (Platinum)
* *Gerrie Pretorius in Konsert* (2005) (DVD) (Platinum)
* *Swing* 2006 (Maroela Musiek) (Platinum)
* *Ek sing vir jou Bles* (2007) (Maroela Musiek) (Platinum)
* *Ek sing vir jou Bles* (2007) (DVD) (Maranatha) (Platinum)
* *Gerrie Pretorius Live* (2007) (Maroela Musiek) (CD)
* *Vriende vir Altyd* (2008) (Maroela Musiek) (Goud)
* *Alles Pas* (2009) (Maroela Musiek) (Goud)
* *My Storie* (2009) (DVD)
* *Vriende vir Altyd* / *Swing* / *Ek sing vir jou Bles* (2009) (3 CD) (Maroela Musiek)
* *Gister en Vandag* (2011)
* *Jou Hart Is Weer Myne* (2019) (Coleske Artists)
* *Musiek en Woorde* / *My Storie* (DVD) (Vonk Musiek)
* *Met Liefde* (Sony/BMG)
* *Annemarie /* *Hei Jy* / Bonus CD (3 CD) (Maroela Musiek)
* Loslappie CDs

## Filmografie 
* Ek Lief Jou (2011)

## Sien ook 
* Lys van Suid-Afrikaanse musikante

## Verwysings
Wiel (tydskrif)

**Wiel** was 'n maandelikse Afrikaanse motortydskrif en die enigste Afrikaanse tydskrif wat die mark bedien het. Die laaste redakteur was Francois Rabe. Die Wiel is deur Ramsay Son & Parker (EDMS) uitgegee. Hulle is ook die uitgewers van die Engelse *CAR*-tydskrif.

Wiel het op hulle webtuiste aangekondig dat hulle ná bykans 33 jaar hulle deure toemaak en dat die Februarie 2011-uitgawe die laaste uitgawe van die tydskrif sal wees.

## Verwysings 
## Eksterne skakels 
* Wiel se voormalige tuisblad: Dit skakel nou na CARmag.co.za
Sokkie

'n **Sokkie** is 'n sosiale dans wat saam met 'n maat gedans word en veral gewild is onder Afrikaners. Die woord "sokkie" dui op hoe mense vroeër in hulle kouse (of kaalvoet) moes dans om die houtvloere in die studentesale te beskerm, hoewel dit nie meer die geval is nie. Daar word ook na die dans verwys as "langarm", "sakkie-sakkie", "kotteljons" of "Water-pomp".

## Sokkieplekke in Suid-Afrika 
* * Danskraal, Belville* in Northumberland-straat, Oakdale Industria, Bellville, huidig.
* *Klipwerf Danssaal* in Brackenfell-suid, sedert 1995.
* *Nikita’s* in  Quarrystraat, Bellville, huidig.
* *Opskop*, naby Stellenbosch, sedert 2008.
* *Rangos Langarm Dansplek*, Nelspruit, sedert 2015.
* *Spectro* in Kerkstraat, Pretoria, 1980's.
* *Soundwave* in Belville, 1980's – 1990's.
* *The Palms* in Bottelarypad, naby Stellenbosch, huidig.
* *Topaz* in Vermeulenstraat, Pretoria, 1990's.
* *Zillertal* in die Louis Pasteurgebou in Schoemanstraat, Pretoria.

## Kunstenaars 
Van die kunstenaars wat sokkie albums opgeneem het sluit in:
* Blackie Swart
* Kurt Darren
* Leon Schuster
* Nicholis Louw

Van die kunstenaars wat sokkietreffers vrygestel het sluit in:
* Andriëtte
* Brendan Peyper
* Charlize Berg
* Dennis East
* Die Campbells
* Dozi
* Franja
* Heinz Winckler
* Klipwerf Orkes
* Manie Jackson
* Refentse
* Snotkop

Daar word ook gesokkie op musiek van internasionale kunstenaars, soos byvoorbeeld:
* ABBA
* Britney Spears
* BZN
* Daughtry
* Gareth Gates
* George Ezra
* Jennifer Rush
* Joe Cocker
* Kelly Clarkson
* Men At Work
* Modern Talking
* No Mercy
* Scotts & Erika Sjöström
* Sean Kingston
* Shania Twain
* Smokie
* The Bangles
* Westlife

## Verwysings 
## Eksterne skakels 
* http://www.sapromo.com/sa/entertainment/sokkie
Nianell

**Nianell** (gebore 1971 as **Sonia Nel**) is 'n Suid-Afrikaanse sangeres en liedjieskrywer wat in Omaruru in Namibië gebore is. Sy het internasionale bekendheid verwerf met treffers soos *"Who Painted The Moon"* en *"Angel tongue"*. Van haar Afrikaanse treffers sluit in *Magaliesburgse Aandlied* en *Sal jy onthou*.

Haar liedjie, *I Hold the Sun and the Moon in my Hands* is benoem vir die 2010 Liedjie van die Jaar by die *LA Music Awards*.

Nianell se suster, Riana Nel is ook 'n sangeres in eie reg, maar fokus meer op geestelike musiek.

## Diskografie 
**Who painted the moon*, 2002 (CD)
**Angel tongue*, 2004 (CD)
*''Life's gift*, 2006 (CD)
**As one'', 2007 (Lewendige opname, konsert by Emperor's Palace)
*''I know I'm lucky*, 2008 (CD)
**It Takes Two* (saam met Dozi), 2009 (CD en DVD)
**Sand & Water* (2010)
**My Heart'' (2012)

## Verwysings 
## Sien ook 
* Lys van Suid-Afrikaanse musikale kunstenaars

## Eksterne skakels 
* Nianell se amptelike webwerf
* 
* 
*
Aude (département)

**Aude** (11) (Oksitaans *Aude*) is 'n Franse département van die gewes Oksitanië wat vernoem is na die rivier Aude. Die *département* is in die suide van Frankryk geleë en die hoofstad daarvan is Carcassonne, beroemd vir sy sitadel, 'n middeleeuse vesting met dubbele stadsmure wat goed bewaar is. Aude beskik oor 'n verskeidenheid landskappe en het 'n ryk kulturele erfenis wat groeiende toerisme ondersteun.

## Verwysings 
## Eksterne Skakels 
* Die webwerf van die Prefektuur
* france-pub.com/Aude (département)
MultiChoice

**MultiChoice** is 'n Suid-Afrikaanse maatskappy wat die DStv-satelliettelevisiediens bedryf. Dit is die grootste satelliet-televisiediens in Afrika suid van die Sahara. MultiChoice word deur die Naspers-mediakonglomeraat besit. 

## Multichoice op die JSE 
In September 2018 het Naspers aangekondig dat diê sy video-vermaaklikheidsonderneming van die res van Naspers sal skei en dit afsonderlik op die Johannesburgse Effektebeurs (JSE) sal noteer. Die nuwe maatskappy,"MultiChoice Group", sluit MultiChoice Suid-Afrika, MultiChoice Afrika, Showmax Afrika en Irdeto in. Die notering het plaasgevind op 27 Februarie 2019, met aandele-kode MCG. Die aandeel was dadelik in aanmerking vir insluiting in die JSE Top40, die lys van die grootste 40 aandele deur markkapitalisasie.

## Sien ook 
* KykNET - Afrikaanse TV kanaal
* MK - Musiek TV Kanaal

## Verwysings 
## Eksterne skakels 
* Multichoice se tuisblad
* Suid-Afrikaanse TV aan-lyn - KuduClub.com
Franse geweste

duimnael|regs|400px|Geweste en departemente van metropolitaanse Frankryk tot 2015.

Frankryk was sedert 1956 tot 2015 in 27 **geweste** (Frans: *régions*) verdeel, waarvan 22 geweste in die Europese deel van Frankryk (*régions métropolitaines* – metropolitaanse geweste)  en 5 oorsese geweste (''régions d'outre-mer*) was. Die geweste is die hoogste vlak van gebiedsverdeling in die Franse Republiek en word verder in departemente (Frans: *départements'') onderverdeel. Franse geweste vorm ook min of meer natuurlike geografies gebiede en het oor die algemeen 'n eie kulturele en sosiale identiteit. Baie van die moderne geweste kom ooreen en dra die naam van die historiese Franse provinsies.

## Hervorming en samesmelting van geweste 
Die aantal geweste is amptelik op 1 Januarie 2016 tot 18 verminder, nadat 'n aantal geweste in die Europese deel saamgesmelt het.

duimnael|regs|400px|Geweste van Frankryk sedert 2016.

; Geweste wat saamgesmelt het:

; Geweste wat onveranderd gebly het:

## Verwysings
Selfoon

[duimnael|upright=1.3|Twee dekades van evolusie van selfone, van a 1992 [Motorola DynaTAC|Motorola DynaTAC 8000X tot die 2014 iPhone 6 Plus]]

'n **Selfoon** of **mobiele foon** is 'n draagbare elektroniese toestel wat gebruik word vir mobiele stem- of datakommunikasie oor 'n netwerk van spesiale basisstasies wat in selle opgedeel is en GSM tegnologie gebruik. Selfone kan ook addisionele dienste en toebehore ondersteun soos SMS vir die stuur van teksboodskappe, e-pos, toegang tot die Internet en MMS vir die stuur van foto's en video's.

Van die grootste selfoonvervaardigers sluit in: Nokia, Apple, BlackBerry, Alcatel, Siemens, Fujitsu, LG, Motorola, NEC, Panasonic, Philips, Samsung, Sanyo, Sharp, Sony (voorheen Sony Ericsson), en Toshiba.

## Geskiedenis 
Die idee om selfone te ontwikkel het in 1947 ontstaan. In 1968 het twee maatskappye, naamlik AT&T en Bell Labs die idee verder geneem, en die stelsels ontwikkel wat nodig sou wees vir sellulêre kommunikasie.

Later, in 1973 het Dr. Martin Cooper, die ware uitvinder van die mobiele selfoon, die eerste selfoonoproep gemaak. Cooper ('n bestuurder by Motorola), het sy opponent, Joel Engel, van Bell Labs geskakel.

Vanaf 1981 tot 1983 is die eerste twee sellulêre netwerke in die VSA opgerig (in Washington–Baltimore en in Chicago).

Suid-Afrika se eerste twee sellulêre telefoonnetwerke, MTN en Vodacom, is op 1 Junie 1994 aangeskakel. Vodacom het met die bekendmaking van die nuus beoog om dieselfde jaar 150&nbsp;000 – 200&nbsp;000 intekenare te kry; by die aanskakeling was daar reeds meer as 36&nbsp;000.

## Verwysings 
## Eksterne skakels 
* Afrifoon , Afrikaanse selfoondiens (AfriForum)
* BokSel, Afrikaanse selfoondiens (Bok Radio)
Pous Adrianus III

**Adrianus III** was die 109de pous van die Rooms-Katolieke Kerk.

## Biografie 
**Pous Adrianus III** is nes sy voorgangers Pous Adrianus I en Pous Adrianus II gebore in die familie van die Colonna in Rome, die seun van Benedictus. Op 17 Mei 884 volg hy Pous Marinus I op en regeer tot sy dood op 7 September 885. Hy word opgevolg deur Pous Stefanus V. Sy sterfdatum is nie met sekerheid bekend nie, maar Pous Leo XIII het dit op 7 September vasgestel. Die naam ‘Adrianus’ beteken 'inwoner van Adrië'.

## Pontifikaat 
**Pous Adrianus III** het baie kort regeer gedurende moeilike jare. Hy is dood in San Cesario sul Panaro (Modena) op reis na Worms in Duitsland. Hy was op pad na 'n ryksdag met keiser Karel III, die Dikke om Karel se opvolging te bespreek asook die steeds groeiende mag van die Sarasene.

## Verering 
Pous Adrianus III word vereer as 'n heilige in die Rooms-Katolieke Kerk. Sy feesdag is op 8 Julie.

## Bibliografie 
* Davis, R. (1995). The Lives of the Ninth-Century Popes from A.D. 817 – 891 (English Translation of the Liber Pontificalis) Liverpool University Press.
* Duff, Eamon (2001). *Saints and Sinners: A History of the Popes*, Yale University Press. 
* Maxwell-Stuart, P. G. (2002). *Chronicle of the Popes: The Reign-by-Reign Record of the Papacy from St. Peter to the Present*, Thames & Hudson. .

## Eksterne skakels 
* 
* 
* 

## Nota 
Saamgestel en vertaal uit die Nederlandse, Engelse, Duitse en Franse wikipedia en aangevul uit ander bronne soos aangedui.

## Opvolging 
|}
Bakgat!

***Bakgat!*** is 'n Afrikaanse rolprent wat op 11 April 2008 vrygestel is. Die regisseur was Henk Pretorius. Die rolprent het Engelse onderskrifte om dit vir 'n wyer gehoor toeganklik te maak. Die ouderdomsperk is 13 (seks en taal).

## Genre 
Komedie

## Hoofrolspelers 
* Cherie van der Merwe as Katrien Swanepoel
* Ivan Botha as Wimpie Koekemoer
* Neil Sharim as Japie
* Andrew Thompson as Fanie
* Kaz McFadden as die Cheetah slagoffer
* Lelia Etsebeth as Liezl du Plessis

## Storielyn 
Die fliek begin met Wimpie Koekemoer wat droom om eendag populêr te wees. Sy droom word onverwags waar as Katrien Swanepoel deur haar kêrel afgesê word en sy onderneem om die skool se grootste "geek" in 'n eerste-span rugbyspeler te verander.

## Sien ook 
* Lys van Afrikaanse rolprente

## Eksterne skakels 
* Bakgat fliek se webwerf
* Leon se Fliekrubriek
Pous Marinus I

**Marinus I** was die 108ste pous van die Rooms-Katolieke Kerk.  Die naam is in die Middeleeue dikwels verwar met Martinus.

## Biografie 
**Pous Marinus I** is gebore in Gallese, Umbrië die seun van 'n priester met die naam Palumbo.  Pous Leo IV het hom as sub-deken aangestel.  Pous Nicolaas I bevorder hom na diaken en Pous Johannes VIII maak hom biskop van Cerveteri.  Dit het sy verkiesing kontroversieel gemaak omdat in die tyd van 'n biskop verwag is om nooit sy bisdom te verlaat nie.  Hy was drie keer die pouslike afgevaardigde na Konstantinopel waar hy te doen gekry het met die stryery oor Patriarg Photius. Op 16 Desember  882 volg hy Pous Johannes VIII op en regeer tot sy dood op 15 Mei 884.  Hy word opgevolg deur Pous Adrianus III.  
Die naam ‘Marinus’ beteken 'seeman'.

## Pontifikaat 
Reg aan die begin van sy pontifikaat het **Pous Marinus I** vir Formosus in ere te herstel as kardinaal-biskop van Portus.  In 882 het hy ook die banvloek oor Photius uitgespreek.  Weens die groot agting wat die pous gehad het vir koning Alfred die Grote het hy die Angel-Saksers in Rome van skatting en belasting vrygestel.

In 883 ontmoet die pous keiser Karel III, die Dikke by Nonantola.

Hy het sterk druk probeer plaas op die Oos-Romeinse keiser Basil om op te tree teen die kerkskeuring.  Daar is 'n sterk vermoede dat hy vergiftig is, nadat hy probeer het om stryery tussen die Italiaanse faksies by te lê.

## Bibliografie
*Davis, R. (1995). The Lives of the Ninth-Century Popes from A.D. 817 – 891 (English Translation of the Liber Pontificalis) Liverpool University Press.
*Duff, Eamon (2001). *Saints and Sinners: A History of the Popes*, Yale University Press. 
*Maxwell-Stuart, P. G. (2002). *Chronicle of the Popes: The Reign-by-Reign Record of the Papacy from St. Peter to the Present*, Thames & Hudson. .

## Eksterne skakels 
* 
* 
* 

## Nota 
Saamgestel en vertaal uit die Nederlandse, Engelse, Duitse en Franse wikipedia en aangevul uit ander bronne soos aangedui.

## Opvolging 
|}
Middernagson

duimnael|links|Noorweë – "Land van die Middernagson". Toerismeadvertensie van 1905.
duimnael|Die middernagson op die Noorse eilandgroep Vesterålen.
[duimnael|Aand op 'n [poolnag naby Skibotn, Noorweë.]]
duimnael|Middernagson by die Noorse Noordkaap, Julie 2005.

Die **middernagson** is 'n verskynsel waarby die son (of 'n deel van die sonskyf) in gebiede noord van die Noordelike Pool- of Arktiese Sirkel en suid van die Suidelike Pool- of Antarktiese Sirkel ook teen middernag sigbaar bly. By helder weer kan die son 24 ure lank ononderbroke waargeneem word. Die aantal dae per jaar, waarop die middernagson skyn, neem in poolwaartse rigting toe.

Weens die feit dat daar geen menslike nedersettings suid van die Antarktiese Sirkel bestaan nie, word die middernagson gewoonlik veral deur die bewoners van lande en gebiede waargeneem waardeur die Arktiese Sirkel loop, soos Alaska, Kanada, Groenland, Noorweë, Swede, Finland, Rusland en die mees noordelike streke van Ysland.

'n Kwart van Finland se oppervlakte is noord van die Arktiese Sirkel geleë, en by sy mees noordelike punt gaan die son gedurende die somer 73 dae lank nie meer onder nie. In Svalbard (Noorweë), die mees noordelike bewoonde gebied in Europa, is daar tussen 19 April en 23 Augustus geen sononder meer nie. By die Noord- en Suidpool bly die son in die somer selfs ses maande lank ononderbroke sigbaar. Die teenoorgestelde verskynsel, die poolnag, veroorsaak dat die son in die winter 'n halwe jaar lank dwarsdeur die dag onder die horison bly.

## Sien ook
* Poolnag

## Verwysings
Martinus de Beer

**Martinus de Beer** (gebore 22 April 1979, Windhoek, Namibië) is 'n skrywer vanaf Bloemfontein.

In 1989 verhuis hy saam met sy familie na Bloemfontein (Vrystaat, Suid-Afrika) waar hy sedertdien woonagtig is. Hy matrikuleer te Hoërskool Jim Fouché, Bloemfontein (1997).  Na skool verwerf hy sy B.Compt graad (2000) en sy B.Rek Honneurs (2002) aan die Universiteit van die Vrystaat. Sedert begin 2003 praktiseer hy as leerlingrekeningmeester en verlaat die beroep in 2004 weens onbekende redes. In 2006 word hy benoem as finalis in Human & Rousseause 'Ek is 'n Skrywer-kompetisie'. Op agt-en-twintigjarige ouderdom word sy eerste boek (Hemelhel, 2007, Human & Rousseau) gepubliseer.
Lys van nedersettings in die Verenigde Koninkryk

[duimnael|[Londen]]
[duimnael|[Manchester]]
[duimnael|[Edinburgh]]
[duimnael|[Bristol]]

Hierdie is 'n **lys van nedersettings in die Verenigde Koninkryk**:

## Engeland 
*Basildon
*Bedford
*Billericay
*Birmingham
*Blackpool
*Bolton
*Bournemouth
*Brighton
*Bristol
*Cambridge
*Canterbury
*Chelmsford
*Colchester
*Coventry
*Derby
*Dover
*Exeter
*Felixstowe
*Folkestone
*Gosport
*Hastings
*Ipswich
*Leeds
*Liverpool
*Londen
*Manchester
*Margate
*Milton Keynes
*Newbury
*Newcastle-upon-Tyne
*Nottingham
*Norwich
*Oxford
*Peterborough
*Plymouth
*Poole
*Portsmouth
*Preston
*Reading
*Salisbury
*Sheffield
*Southampton
*Southend-on-sea
*Stratford-upon-Avon
*Swindon
*Wakefield
*Wickford
*York

## Skotland 
*Aberdeen
*Clydebank
*Dumfries
*Dundee
*Edinburgh
*Glasgow
*Gretna Green
*Inverness
*Prestwick
*Stranraer

## Wallis 
*Abergavenny
*Aberysrwyth
*Bangor
*Cardiff
*Fishguard
*Holyhead
*Milford Haven
*Newport
*Pembroke
*Portmeirion
*Swansea

## Noord-Ierland 
*Armagh
*Belfast
*Cookstown
*Londenderry

## Eiland van Man 
*Castletown
*Douglas
*Peel
*Port erin
*Ramsey

## Kanaaleilande 
### Jersey
*St.Helier

### Guernsey 
*St.Peter-port

### Alderney 
*St.Anne
Ouma se slim kind

**Ouma se slim kind** is 'n Afrikaanse rolprent wat op 11 Mei 2007 vrygestel is. Die regisseur was Gustav Kuhn.

Hierdie rolprent het in 2006 die "Audience Award" gewen by die Apollo filmfees. Dit het ook die Kannaprys op die 2007 KKNK Filmfees gewen. Dit is egter deur kritici afgeskiet en het minder as R300 000 by die loket verdien.

## Genre 
Die rolprent is 'n drama.

## Hoofrolspelers 
* Annalise Bosch as Ouma
* Renier Basson as Kareltjie
* Aubrie Poo as Fan Jan
* Hykie Berg as Steyn
* Quinne Brown as Klaradyn
* Lucas Maree as Mampoer Boer
* Dawid Minnaar as die onderwyser
* Gerhard Odendaal as Polla

## Storie 
Die film speel in die 1940’s af waar Kareltjie, ’n verstandelik gestremde seun, wees gelaat word na 'n perdekar-ongeluk. Fan Jan kom op hom af en neem hom na die plaashuis waar hy saam met Ouma woon. Ouma en Fan Jan kom gou agter dat Kareltjie van musiek en kleilatgooi hou. Dan moet Kareltjie skool toe gaan en dis hier waar dinge begin skeefloop.

## Sien ook 
* Lys van Afrikaanse rolprente

## Verwysings
Amfoor

duimnael|regs|250px|Amfora wat vertoon word in Bodrum Kasteel, Turkye
'n **Afoor** (meervoud: **amfora**) is 'n tipe keramiekvaas met twee handvatsels en 'n lang nek wat dunner is as die liggaam. Die woord *amphora* is Latyns, afgelei van die Grieks  *amphoreus* (αμφορεύς), 'n afkorting van *amphiphoreus* (αμφιφορεύς), 'n saamgestelde woord wat *amphi-* ("aan beide kante") plus *phoreus* ("draer"), van *pherein* ("om te dra"), wat verwys na die houer se twee handvatsels aan teenoorgestelde kante.
Poena is koning

**Poena is Koning** is 'n Afrikaanse sekskomedie rolprent wat op 21 September 2007 vrygestel is. Dit is geregisseer deur Willie Esterhuizen, en die ouderdomsperk is 16 as gevolg van taal en naaktheid.

## Intrige 
Die film volg die seksuele ontwaking van Poena Pieterse (Robbie Wessels) en sy beste vriend, Vaatjie (Gerhard Odendaal), wat albei vasbeslote is om hul maagdelikheid te verloor voordat hulle klaar met skool is.

## Vrylating en ontvangs 
Poena is Koning is op 21 September 2007 in Suid-Afrika, in beide Afrikaanse en Engelse onderskrifte weergawes, vrygestel. Tussen die eerste en tweede naweek van vrystelling het die film se bywoning met 5,7% toegeneem en loketverdienste per webwerf het met 12% toegeneem. Teen Augustus 2008 het die rolprent R2 446 025 verdien. In 'n 2008-onderhoud het Esterhuizen Poena is Koning as "'n humoristiese etniese minderheidsrolprent wat aanklank gevind het by die fliekgaande etniese minderheid waarvoor dit bedoel was." beskryf.

Die Suid-Afrikaanse nuuswebwerf Independent Online het die rolprent een ster toegeken en dit as “wat blykbaar ’n poging is om ’n Afrikaanse American Pie te maak.” beskryf. Die rolprent word beskou as een van die mees verteenwoordigende rolprente in Esterhuizen se werke, nadat hy "verhef is tot openbare eiendom in Afrikaanse kringe wat sy rolprentbydraes met oorgawe verslind, vanweë sy kru en hartlike humor." Volgens akademikus Chris Broodryk put Poena is Koning uit Amerikaanse invloede soos Porky's (1981) en Fast Times at Ridgemont High (1982), maar volg nietemin 'n algemene tema in die regisseur se werk, deur die soeke na seksuele omgang aan posapartheid wit manlikheid gelyk te stel.

## Afwentels en vervolgverhale 
Die rolprent se finansiële sukses het tot 'n 2008 afwentel Vaatjie Sien sy Gat gelei, waarin Gerhard Odendaal sy rol as Vaatjie herbeklemtoon het. Wessels het sy rol as Poena Pieterse in twee televisiefilms herhaal, Poena (2020) en Poena en Poenie (2021). ’n Televisiereeks, Poena, is op 4 April 2022 vir die eerste keer op kykNET uitgesaai.

## Hoofrolspelers 
* Robbie Wessels as Poena Pieterse
* Gerhard Odendaal
* Perlé van Schalkwyk
* Lizz Meiring
* Wim Botes
* Llandie Grobler
* Carien Botha as Blapsie
* Ben Kruger as die skoolhoof

## Sien ook 
* Lys van Afrikaanse rolprente

## Verwysings 
## Eksterne skakels 
* Leon se Fliekrubriek
* Poena is koning by moviesite.co.za